**Noteikumu** **“Grozījumi Ministru kabineta 2016. gada 1. marta noteikumos Nr. 131 “Rūpniecisko avāriju riska novērtēšanas kārtība un riska samazināšanas pasākumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts “Grozījumi Ministru kabineta 2016. gada 1. marta noteikumos Nr. 131 “Rūpniecisko avāriju riska novērtēšanas kārtība un riska samazināšanas pasākumi”” (turpmāk – noteikumu projekts) izstrādāts, lai pilnveidotu un aktualizētu normatīvo regulējumu, pārņemot Eiropas Parlamenta un Padomes 2012. gada 4. jūlija Direktīvas 2012/18/ES par lielu ar bīstamām vielām saistītu avāriju risku pārvaldību, ar kuru groza un vēlāk atceļ Padomes Direktīvu 96/82/EK (turpmāk – Direktīva 2012/18/ES) prasības.Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, lai precīzi pārņemtu Direktīvas 2012/18/ES prasības. Ķīmisko vielu likuma 11. panta otrā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 14. maijā Latvija saņēma Eiropas Komisijas formālo paziņojumu pārkāpuma procedūras lietā Nr. 2020/2102 (turpmāk – formālais paziņojums), kurā norādīts, ka Latvijas Republika nav precīzi pārņēmusi šādas **Direktīvas 2012/18/ES** prasības: - 3**. panta 7. punkta definīcija “cits uzņēmums”, kas** ir darbības vieta, kas ietilpst šīs direktīvas darbības jomā, vai zemāka līmeņa uzņēmums, kas kļūst par augstāka līmeņa uzņēmumu, vai otrādi 2015. gada 1. jūnijā vai vēlāk tādu iemeslu dēļ, kas nav minēti 5. punktā**;****-** 3**. panta 6. punkta definīcija “esošs uzņēmums”, kas**  ir uzņēmums, uz kuru 2015. gada 31. maijā attiecas Direktīvas 96/82/EK darbības joma un uz kuru, sākot no 2015. gada 1. jūnija, attiecas šīs direktīvas darbības joma, ja netiek mainīta tā zemāka līmeņa uzņēmuma vai augstāka līmeņa uzņēmuma klasifikācija**;****-** 3**. panta 19. punkta definīcija “inspekcija”, kas ir** visas darbības, tostarp objektu apmeklējumi, iekšējo pasākumu, sistēmu, pārskatu un paveiktā darba kontroles dokumentu pārbaudes un pēcpasākumi, ko veic kompetentā iestāde tās vārdā, lai pārbaudītu un veicinātu uzņēmumu atbilstību šīs direktīvas prasībām**;****-** 3**. panta 5. punkta definīcija “jauns uzņēmums”, kas ir:**a) uzņēmums, kas sāk darbību vai tiek uzbūvēts 2015. gada 1. jūnijā vai pēc minētās dienas; b) darbības vieta, kas ir šīs direktīvas darbības jomā, vai zemāka līmeņa uzņēmums, kas kļūst par augstāka līmeņa uzņēmumu, vai otrādi 2015. gada 1. jūnijā vai vēlāk saistībā ar to, ka tiek pārveidoti tā objekti vai mainītas darbības un šo izmaiņu dēļ mainās uzņēmuma bīstamo vielu krājumu saraksts;**-13. panta 1. punkta b) apakšpunkts par tiem gadījumiem, kad objektos ir pārveidojumi, kuru dēļ augstāka riska līmeņa objekts kļūst par zemāka riska līmeņa objektu.**2020. gada 28. jūlijā Ministru kabinets apstiprināja Latvijas Republikas nostājas projektu par Eiropas Komisijas formālo paziņojumu pārkāpuma procedūras lietā Nr. 2020/2102, kurā Vides aizsardzības un reģionālās attīstības ministrijai (turpmāk – VARAM) tika uzdots līdz 2021. gada 23. martam iesniegt izskatīšanai Ministru kabinetā noteikumu projektu.Noteikumu projekts paredz precīzāk pārņemt Direktīvas 2012/18/ES normas Ministru kabineta 2016. gada 1. marta noteikumos Nr. 131 “Rūpniecisko avāriju riska novērtēšanas kārtība un riska samazināšanas pasākumi” (turpmāk – Noteikumi Nr. 131), par kurām norādīts Eiropas Komisijas formālajā paziņojumā, kā arī precizē atbilstošos Noteikumu Nr. 131 punktus. Noteikumu projekta 1. punkts pārņem Direktīvas 2012/18/ES 3. panta 7. punkta definīciju “cits uzņēmums” Noteikumos Nr. 131, papildinot I. nodaļas “Vispārīgie jautājumi” 2. punktu ar jaunu 2.6.1apakšpunktu, tādējādi definējot arī tādus objektus, kas neatbilst definīcijai “jauns objekts” vai “esošs objekts”. Direktīvas 2012/18/ES 3. panta 7. punktā norādīts par apstākļiem, kas nav minēti Direktīvas 2012/18/ES 3. panta 5. punktā (t.i. ietver definīciju “jauns uzņēmums”), līdz ar to noteikumu projekta 1. punkts (Noteikumu Nr. 131 2.6.1apakšpunkts) nosakot terminu “cits uzņēmums” ietver atsauci uz Noteikumu Nr. 131 2.13. apakšpunktu, kas ietver terminu “jauns objekts”. Jāņem vērā tādi gadījumi, kad, piemēram, ķīmisko vielu pētniecības procesā iegūta jauna informācija par vielu īpašībām, kas var mainīt vielu un maisījumu klasifikāciju, uz kuru atsaucas Noteikumu Nr. 131 1. pielikumā. Kritēriji vielu un maisījumu klasifikācijai ir noteikti Parlamenta un Padomes Regulā (EK) Nr. 1272/2008 (2008. gada 16. decembris) par vielu un maisījumu klasificēšanu, marķēšanu un iepakošanu (turpmāk – Regula Nr. 1272/2008), un 2015. gada 1. jūnijā Regulas Nr. 1272/2008 prasības stājās spēkā attiecībā uz maisījumiem. Noteikumu projekta 2. punkts precizē un pārņem Direktīvas 2012/18/ES 3. panta 6. punkta definīciju “esošs uzņēmums”, izsakot jaunā redakcijā Noteikumu Nr. 131 2.10. apakšpunktu ar atsaucēm uz Direktīvas 2012/18/ES 3. panta 6. punktā minētajiem termiņiem. No 2015. gada 1. jūnija Direktīva 2012/18/ES (32. pants) atceļ Padomes 1996. gada 9. decembra Direktīvu 96/82/EK par tādu smagu nelaimes gadījumu briesmu pārzināšanu, kuros iesaistītas bīstamas vielas. Šī direktīva tika pārņemta ar Ministru kabineta 2005. gada 19. jūlija noteikumiem Nr. 532 “Noteikumi par rūpniecisko avāriju riska novērtēšanas kārtību un riska samazināšanas pasākumiem” (turpmāk – Noteikumi Nr. 532), kas noteica rūpniecisko avāriju riska novērtēšanas kārtības un riska samazināšanas pasākumu tiesisko regulējumu. Noteikumi Nr. 532 zaudēja spēku, kad Noteikumi Nr. 131 stājās spēkā, pārņemot Direktīvas 2012/18/ES prasības nacionālajos normatīvajos aktos attiecībā uz rūpniecisko avāriju riska novērtēšanas kārtības un riska samazināšanas pasākumu tiesisko regulējumu, līdz ar to, esošam objektam saistošas gan Noteikumu Nr. 131 prasības, gan iepriekš bija saistošas Noteikumu Nr. 532 prasības līdz tās zaudēja spēku.Noteikumu projekta 3. punkts pārņem Direktīvas 2012/18/ES 3. panta 19. punkta definīciju “inspekcija” Noteikumos Nr. 131, papildinot I. nodaļas “Vispārīgie jautājumi” 2. punktu ar jaunu 2.12.1apakšpunktu, tādējādi nodrošinot, ka šis jēdziens pārņemts no Direktīvas 2012/18/ES, un Noteikumos Nr. 131 ir definēts darbību kopums, ko veic valsts institūcijas objektu uzraudzībā un kontrolē, lai nodrošinātu un veicinātu objektos Noteikumu Nr. 131 prasību izpildi.Noteikumu projekta 4. punkts precizē un pārņem Direktīvas 2012/18/ES 3. panta 5. punkta definīciju “jauns uzņēmums”, izsakot jaunā redakcijā I. nodaļas “Vispārīgie jautājumi” 2.13. apakšpunktu un ietverot Direktīvas 2012/18/ES 3. panta 5. punktā minēto termiņu, kā arī gadījumus, ja objektā tiek veiktas izmaiņas, kuru rezultātā, piemēram, zemāka riska līmeņa objekts, kas kļūst par augstāka riska līmeņa objektu saistībā ar to, ka tiek pārveidotas tā iekārtas vai mainītas darbības un šo izmaiņu dēļ mainās objekta bīstamo vielu krājumu saraksts (piemēram, izmaiņas ķīmisko vielu vai maisījumu daudzumos, kā arī izmaiņas, aizstājot vai pārtraucot izmantot noteiktas ķīmiskās vielas vai maisījumus).Lai nodrošinātu termina “inspekcija” konsekventu lietojumu Noteikumos Nr. 131, noteikumu projekta 5. punkts Noteikumu Nr. 131 2.14. apakšpunktā un 109. punktā aizstāj lietoto vārdu “inspicēšana” ar vārdu “inspekcija”, kā arī noteikumu projekta 12. punkts aktualizē X. nodaļas nosaukumu no “Objektu inspicēšana” uz “Inspekcijas”, kas ietver uzraudzības un kontroles valsts institūciju darbības, pārbaudot objektus Noteikumu Nr. 131 prasību izpildē. Noteikumu projekta 6. punkts aktualizē Noteikumu Nr. 131 45. punktu, lai nodrošinātu dažādu normatīvo aktu un tajos izmantoto terminoloģijas saskaņotību, un Noteikumu Nr. 131 45. punktā vārdi “praktiskajās mācībās” tiek aizstāti ar vārdiem “praktiskajās civilās aizsardzības un katastrofas pārvaldīšanas mācībās”. Noteikumu projekts 7. punkts aktualizē Noteikumu Nr. 131 46. punktā veidu kā sabiedrība iegūst informāciju par ārpusobjekta civilās aizsardzības plānu, ja tas ir izstrādāts vai būtiski mainīts, un nosaka, ka informācija tiek publicēta Valsts ugunsdzēsības un glābšanas dienesta (turpmāk - VUGD) tīmekļa vietnē, norādot arī termiņu, līdz kuram sabiedrība var iesniegt savu viedokli). Noteikumu Nr. 131 46. punkta esošā redakcija nosaka, ka VUGD, izstrādājot vai būtiski mainot ārpusobjekta civilās aizsardzības plānu (turpmāk – plānu), sadarbībā ar atbildīgo personu nodrošina sabiedrībai iespēju plašsaziņas līdzekļos sniegt viedokli par plānu. Šāda pieeja, kad VUGD jāpublicē paziņojums plašsaziņas līdzekļos rada papildus izmaksas VUGD, kā arī šī tiesību norma ir neviennozīmīgi interpretējama, piemēram, vai nepieciešamas nodrošināt paziņojumu izplatīšanu gan drukātajos plašsaziņas līdzekļos, gan elektroniskajos plašsaziņas līdzekļos. Vienlaikus, ņemot vērā to, ka valsts pārvaldes iestādēm oficiālajām tīmekļa vietnēm ir nodrošināta vienota vizuālā identitāte, tad arī informāciju sabiedrībai ir iespējams nodrošināt daudz pieejamākā veidā, jo oficiālajās tīmekļa vietnēs ir sadaļa “Sabiedrības līdzdalība”. Šāda pieeja ļauj nodrošināt līdzvērtīgu sabiedrības līdzdalība procesu, kāds tiek izmantots, izstrādājot normatīvos aktus vai to grozījumus. Attiecībā uz sabiedrības viedokļa iesniegšanas termiņu (laika periodu), kādā sabiedrība varēs izteikt savu viedokli, VUGD ievēros labas pārvaldības prakses principus.Lai nodrošinātu Direktīvas 2012/18/ES 13. panta 1. punkta prasību pārņemšanu attiecībā uz pārveidojumiem, kuru dēļ augstāka riska līmeņa objekts kļūst par zemāka riska līmeņa objektu, noteikumu projekta 8. punkts papildina Noteikumu Nr. 131 50. punktu ar atsauci uz Noteikumu Nr. 131 26.3. apakšpunktu, kas ietver tos gadījumus, kad augstāka riska līmeņa objekts kļūst par zemāka riska līmeņa objektu. Lai nodrošinātu konsekvenci prasību attiecināšanu arī uz “citiem objektiem”, kas tiek definēti noteikumu projekta 1. punktā (Noteikumu Nr. 131 2.6.1apakšpunktā), noteikumu projekta 9. punkts papildina Noteikumu Nr. 131 53. punktu (prasības jauniem un esošiem objektiem, plānojot minimālos drošības attālumus un apbūves ierobežojumus, Direktīvas 2012/18/ES 13. panta 2. punkta prasību pārņemšana); 8. punkts veic grozījumus 50. punktā (prasības jaunu rūpniecisko avāriju riska objektu izvietošanā un esošo objektu attīstībā, Direktīvas 2012/18/ES 13. panta 1. punkta prasību pārņemšana) un 11. punkts veic grozījumus Noteikumu Nr. 131 62.1. apakšpunktā (prasības informācijas sniegšanai sabiedrībai, nosakot atbildīgai personai pienākumu sniegt īsu informāciju par izmaiņām objektos (esošos vai citos) vai darbības vietā vai paredzēto darbību jaunā objekta vai darbības vietā, Direktīvas 2012/18/ES 15. panta 2. punkta prasību pārņemšana).Saskaņā ar likuma “Par pašvaldībām” 14.1 pantu, pašvaldība ir tiesīga izdot informatīvu – periodisku iespiedtehnikā izdotu izdevumu, kurā tā informē vietējos iedzīvotājus par likuma “Par pašvaldībām” 6. pantā noteikto funkciju izpildi, kā arī publicē šajā likumā un citos normatīvajos aktos noteikto informāciju. Likuma “Par pašvaldībām” 14.1 panta noteikumi attiecas arī uz informatīvā izdevuma pārpublicēšanu elektroniski. Noteikumu projekta 10. punkts aktualizē atbildīgai personai informācijas sniegšanas veidu, kas minēts Noteikumu Nr. 131 62. punktā. Tādējādi atbildīgā persona var publicēt paziņojumu pašvaldības informatīvajā izdevumā vai tās tīmekļa vietnē vai citā vietējā laikrakstā, izvērtējot optimālāko informācijas sniegšanas veidu, ņemot vērā arī termiņu (vismaz 10 dienas pirms informācijas sniegšanas sabiedrībai). Šie grozījumi aktualizē Direktīvas 2012/18/ES 15. panta 2. punkta prasību pārņemšanu par informācijas sniegšanai sabiedrība.  |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Vides pārraudzības valsts birojs, Valsts vides dienests. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts tieši ietekmē komersantus, kuriem pieder objekti vai iekārtas, kuros tiek veiktas darbības ar ķīmiskām vielām un maisījumiem apjomos un bīstamības kategorijās, kas noteiktas Noteikumi Nr. 131 1. pielikumā (objektu saraksts pieejams Vides pārraudzības valsts biroja tīmekļa vietnē: http://www.vpvb.gov.lv/lv/avariju-risks/objektu-saraksts). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts nerada ietekmi uz tautsaimniecību un administratīvo slogu.Noteikumu projekta prasības neskar Nacionālā attīstības plāna rādītājus, konkurenci un nevalstiskās organizācijas.Noteikumu projekta ietekme uz vidi un cilvēku veselību ir vērtējama pozitīvi.Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2012. gada 4. jūlija direktīva 2012/18/ES par lielu ar bīstamām vielām saistītu avāriju risku pārvaldību, ar kuru groza un vēlāk atceļ padomes Direktīvu 96/82/EK.Eiropas Komisijas 2020. gada 14. maija formālais paziņojums pārkāpuma procedūras lietā Nr. 2020/2102. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1. tabula Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2012. gada 4. jūlija Direktīvas 2012/18/ES par lielu ar bīstamām vielām saistītu avāriju risku pārvaldību, ar kuru groza un vēlāk atceļ Padomes Direktīvu 96/82/EK |
| A | B | C | D |
| Attiecīgā ES tiesību akta panta numurs  | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos Eiropas Savienības tiesību aktos. |
| **3. panta 5. punkts** | Noteikumu projekta 4. punkts (Noteikumu Nr. 131 2.13. apakšpunkts) | Pārņemts pilnībā | Neparedz stingrākas prasības. |
| **3. panta 6. punkts** | Noteikumu projekta 2. punkts (Noteikumu Nr. 131 2.10. apakšpunkts, 115. punkts) | Pārņemts pilnībā | Neparedz stingrākas prasības. |
| **3. panta 7. punkts** | Noteikumu projekta 1. punkts (Noteikumu Nr. 131 2.6.1apakšpunkts)  | Pārņemts pilnībā | Neparedz stingrākas prasības. |
| **3. panta 19. punkts** | Noteikumu projekta 3., 5. un 12. punkts (Noteikumu Nr. 131 2.12.1apakšpunkts) | Pārņemts pilnībā | Neparedz stingrākas prasības. |
| **12. panta 5. punkts** | Noteikumu projekta 7. punkts (Noteikumu Nr. 131 46. un 73. punkts) | Pārņemts pilnībā | Neparedz stingrākas prasības. |
| **12. panta 6. punkts** | Noteikumu projekta 6. punkts (Noteikumu Nr. 131 45. punkts, 5. pielikuma 19. punkts)  | Pārņemts pilnībā | Neparedz stingrākas prasības. |
| **13. panta 1. punkts** | Noteikumu projekta 8. punkts (Noteikumu Nr. 131 50. punkts, Ministru kabineta 2014.gada 14.oktobra noteikumi Nr.628 “Noteikumi par pašvaldību teritorijas attīstības plānošanas dokumentiem”Ministru kabineta 2013.gada 30.aprīļa noteikumi Nr.240 “Vispārīgie teritorijas plānošanas, izmantošanas un apbūves noteikumi”Ministru kabineta 2009.gada 25.augusta noteikumi Nr.970 “Sabiedrības līdzdalības kārtība attīstības plānošanas procesā”) | Pārņemts pilnībā | Neparedz stingrākas prasības. |
| **13. panta 2. punkts** | Noteikumu projekta 9. punkts (Noteikumu Nr. 131 50., 51., 52., 53., 55. punkts) | Pārņemts pilnībā | Neparedz stingrākas prasības. |
| **15. panta 2. punkts** | Noteikumu projekta 10. un 11. punkts (Noteikumu Nr. 131 62., 64. un 67. punkts) | Pārņemts pilnībā | Neparedz stingrākas prasības. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji tika aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) ievietots 2020. gada 16. decembrī VARAM tīmekļvietnē [www.varam.gov.lv](http://www.varam.gov.lv) sadaļā “Normatīvo aktu projekti” un 2020. gada 17. decembrī Valsts kancelejas tīmekļvietnē [www.mk.gov.lv](http://www.mk.gov.lv) ar aicinājumu sabiedrības pārstāvjiem līdzdarboties noteikumu projekta izstrādē, līdz 2021. gada 4. janvārim rakstiski sniedzot viedokli par noteikumu projektu. |
| 3. | Sabiedrības līdzdalības rezultāti | Sabiedrības līdzdalības rezultātā nav saņemti iebildumi un priekšlikumi.Pēc noteikumu projekta un tā sākotnējās ietekmes novērtējuma ziņojuma (anotācija) ievietošanas VARAM tīmekļa vietnē saņemta Valsts Ugunsdzēsības un glābšanas dienesta 06.01.2021. vēstule Nr. 22-1.22/10 ar priekšlikumiem, kas tika izvērtēti un daļēji ņemti vērā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, Vides pārraudzības valsts birojs, Valsts vides dienests, VUGD, Valsts darba inspekcija, Patērētāju tiesību aizsardzības centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
| 3. | Cita informācija | Nav |

Vides aizsardzības un reģionālās attīstības

ministrs A. T. Plešs

Kazerovska 67026516

Kristine.Kazerovska@varam.gov.lv